open-index/open-wikipedia-markdown huggingface dataset:
Βερνάρδος της Σαρτρ

Ο **Βερνάρδος της Σαρτρ** (, , τέλη 11ου – αρχές 12ου αιώνα μ.Χ.) ήταν Γάλλος νεοπλατωνικός φιλόσοφος και λόγιος.

Το έτος και ο τόπος της γεννήσεώς του είναι άγνωστα. Παλαιότερα πιστευόταν ότι ήταν ο μεγαλύτερος αδελφός του Θεοδώρικου της Σαρτρ και ότι καταγόταν από τη Βρετάνη, αλλά η έρευνα κατέδειξε ότι αυτά δεν αληθεύουν. Καταγράφεται στην Καθεδρική Σχολή της Σαρτρ από το έτος 1115 και ήταν διευθυντής της μέχρι το 1124. Δεν υπάρχει κάποια αναφορά ότι ζούσε μετά το έτος αυτό.

Μαθητές του Βερνάρδου ήταν ο Γουλιέλμος ντε Κονς και ο Γιλβέρτος ντε λα Πορέ. Σύμφωνα με τον Ιωάννη του Σάλσμπουρι ο Βερνάρδος συνέθεσε πραγματεία με τίτλο *De expositione Porphyrii*, ένα ηθικοπλαστικό ποίημα για την εκπαίδευση και ίσως ένα έργο με το οποίο επεχείρησε να συμφιλιώσει τον Πλάτωνα με τον Αριστοτέλη. 

## Παραπομπές


## Πηγές
* Το λήμμα «Βερνάρδος ο εκ Σάρτρης» στη *Νέα Ελληνική Εγκυκλοπαίδεια* «Χάρη Πάτση», τόμος 8

Κατηγορία:Γάλλοι φιλόσοφοι
Κατηγορία:Σχολαστικοί φιλόσοφοι
Κατηγορία:Νεοπλατωνικοί φιλόσοφοι
Κατηγορία:Μεσαιωνικοί φιλόσοφοι
Μουτζανάς Βερούσης

Ο **Μουτζανάς Βερούσης** ήταν Έλληνας αγωνιστής στην Επανάσταση του 1821, από το Τρίκερι του Πηλίου, του οποίου το πραγματικό όνομα παραμένει άγνωστο, όπως και άλλα βιογραφικά στοιχεία του. Η οικογένειά του καταγόταν από τη Λοκρίδα, ενώ ο ίδιος ήταν πρώτος εξάδελφος του Οδυσσέα Ανδρούτσου.

Τον Μάιο του 1821 ο Βερούσης πέρασε με λίγους άνδρες του στο Ξηροχώρι της Εύβοιας, δηλαδή τη σημερινή Ιστιαία, την οποία και κατέλαβε. Κατόπιν συγκρότησε κανονικό στρατιωτικό σώμα, ανακηρύχθηκε «αρχηγός των όπλων» στην Εύβοια και επεχείρησε να επιτεθεί εναντίον της Χαλκίδας. Στην επιχείρηση όμως αυτή απέτυχε. Δεύτερη προσπάθειά του μετά από κάποιο χρονικό διάστημα είχε το ίδιο ατυχές αποτέλεσμα. Τότε οι οπλαρχηγοί της Εύβοιας ανέθεσαν την αρχηγία στον Αγγελή Γοβγίνα και παραμέρισαν τον Βερούση.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 359

Βερουσης, Μουτζ
Φράνσις Βέρνον

Ο **Φράνσις Βέρνον** (, περ. 1637 – 1677) ήταν Άγγλος περιηγητής και συγγραφέας. Στο τελευταίο ταξίδι του πέρασε από την Ελλάδα, γράφοντας για τους Δελφούς, και συνέχισε στην Περσία, όπου και σκοτώθηκε.

Γεννήθηκε στο Λονδίνο και ήταν αδελφός του πολιτικού Τζέιμς Βέρνον. Σπούδασε στο Πανεπιστήμιο της Οξφόρδης (Κολέγιο Κράιστ Τσερτς), παίρνοντας πτυχίο το 1658 και μεταπτυχιακό τίτλο το 1660. Είχε αρχίσει να ταξιδεύει πριν από το 1660 και σε κάποιο από τα ταξίδια του αιχμαλωτίστηκε από πειρατές και πωλήθηκε ως σκλάβος. Μετά την απελευθέρωσή του επέστρεψε στην Οξφόρδη. Αλλά το 1668 ο ίδιος ο βασιλιάς έγραψε επιστολή στο Κράιστ Τσερτς για να τον αποδεσμεύσει, επειδή είχε επιλεγεί να συνοδεύσει τον Τσαρλς Χάουαρντ, πρέσβυ στη Σουηδία. Κατόπιν διορίσθηκε γραμματέας της αγγλικής πρεσβείας στο Παρίσι. Εκεί έγινε ένα είδος συνδέσμου μεταξύ των λογίων και των επιστημόνων της Γαλλίας και της Αγγλίας.

Το τελευταίο ταξίδι του Βέρνον άρχισε από τη Βενετία, από όπου πέρασε στη Δαλματία και από εκεί στην Ελλάδα. Ξεκίνησε με τους Τζωρτζ Γουίλερ και Ζακόμπ Σπον τον Ιούνιο του 1675. Στην Κέρκυρα τους νόμισαν για κατασκόπους (ένα συχνό πρόβλημα), πάντως τον Αύγουστο αποβιβάσθηκαν στην παραλία της Δομβραίνης. Το πλέον ενδιαφέρον από την ελληνική παραμονή του ήταν η καταγραφή της θέσεως των Δελφών, που τότε ήταν άγνωστη στη Δυτική Ευρώπη.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 342

Κατηγορία:Άγγλοι περιηγητές
Καρλ Βέρνερ (ζωγράφος)

Ο **Καρλ Φρήντριχ Χάινριχ Βέρνερ** (, 4 Οκτωβρίου 1808 – 10 Ιανουαρίου 1894) ήταν Γερμανός ζωγράφος, που ειδικεύθηκε στις υδατογραφίες (ακουαρέλες).

Ο Βέρνερ γεννήθηκε στη Βαϊμάρη και μαθήτευσε κοντά στον ζωγράφο Γιούλιους Σνορ φον Κάρολσφελντ στη Λειψία. Στράφηκε μετά σε σπουδές αρχιτεκτονικής στο Μόναχο, από το 1829 έως το 1831, αλλά κατόπιν επέστρεψε στη ζωγραφική. Κέρδισε μια υποτροφία και ταξίδεψε στην Ιταλία, όπου κατέληξε να δημιουργήσει ένα ατελιέ στη Βενετία, όπου και παρέμεινε μέχρι τη δεκαετία του 1850, θεμελιώνοντας τη φήμη του ως υδατογράφος. Εξέθεσε έργα του σε αρκετές ευρωπαϊκές χώρες, επισκεπτόμενος συχνά την Αγγλία.

Ταξίδεψε στην Ισπανία το 1856-1857, στην Παλαιστίνη το 1862 και μετά στην Αίγυπτο, χώρα στην οποία επέστρεψε για καλύτερη περιήγηση το 1864. Ιδιαίτερη αξία έχουν οι υδατογραφίες του από την Ιερουσαλήμ, όπου ήταν ένας από τους λίγους Χριστιανούς στον οποίο επιτράπηκε να εισέλθει και να ζωγραφίσει το εσωτερικό του Θόλου του Βράχου.

## Παραπομπές


Κατηγορία:Γερμανοί ζωγράφοι
Ρίβερ Φωλς (πόλη)

Το **Ρίβερ Φωλς** () είναι μκρή πόλη στις Κομητείες Πηρς και Σαιν Κρουά, στο δυτικότερο μέρος της πολιτείας Ουισκόνσιν των ΗΠΑ. Βρίσκεται δίπλα στο χωριό Κινίκινικ της Σαιν Κρουά. Το Ρίβερ Φωλς είναι η μεγαλύτερη σε πληθυσμό πόλη της Κομητείας Πηρς, έχοντας 16.182 κατοίκους στην Απογραφή του 2020, με τους 12.546 από αυτούς να κατοικούν στο έδαφος της Κομητείας Πηρς και τους 3.636 στο έδαφος της Κομητείας Σαιν Κρουά. Είναι μέρος της Μητροπολιτικής περιοχής Μινεάπολις-Σαιν Πωλ. Στην πόλη υπάρχει παράρτημα του Πανεπιστημίου του Ουισκόνσιν, με πάνω από 5 χιλιάδες φοιτητές.

Ιστορικά, οι πρώτοι οικιστές του Ρίβερ Φωλς ήταν ο Τζόελ Φόστερ και ο υπηρέτης του ο Ντικ, το 1848. Η ονομασία της πόλεως σημαίνει «καταρράκτες του ποταμού» και αναφέρεται στον ποταμό Κινίκινικ, που την διασχίζει.

* Στο Ρίβερ Φωλς γεννήθηκαν μεταξύ άλλων ο 37ος κυβερνήτης του Ουισκόνσιν Γουόρεν Π. Νόουλζ (1908-1993) και η αθλήτρια του χόκεϊ επί πάγου Κάρυν Μπάυ-Ντητς, που πήρε χρυσό μετάλλιο με την ομάδα των ΗΠΑ στους Χειμερινούς Ολυμπιακούς Αγώνες του 1998.

## Παραπομπές


Ριβερ Φωλς
J filis gaming

## J Filis Gaming
**Ο J Filis Gaming** είναι Έλληνας δημιουργός και cs pro και YouTuber, γνωστός για το ομώνυμο κανάλι του στο YouTube όπου δημοσιεύει κυρίως περιεχόμενο σχετικά με βιντεοπαιχνίδια (*gaming*). Το κανάλι περιλαμβάνει gameplay βίντεο, κλιπ, και ψυχαγωγικά στιγμιότυπα από δημοφιλή παιχνίδια. YouTube

### Πρώιμη ζωή και καριέρα
Δεν υπάρχουν δημοσιοποιημένες πληροφορίες για τη βιογραφία ή την πρώιμη ζωή του δημιουργού (ημερομηνία γέννησης, τόπος καταγωγής, εκπαιδευτικό υπόβαθρο) στον δημόσιο χώρο· τέτοιες λεπτομέρειες συνήθως προέρχονται από συνεντεύξεις ή αξιόπιστες βιογραφικές πηγές.

### Κανάλι YouTube
Ο J Filis Gaming διαχειρίζεται το **κανάλι “JFILIS GAMING”** στο YouTube, όπου δημοσιεύει τέτοιο περιεχόμενο που σχετίζεται με βιντεοπαιχνίδια, συμπεριλαμβανομένων *Fortnite clips* και άλλων στιγμών από gaming session. YouTube

Σύμφωνα με στατιστικά τρίτων, το κανάλι έχει περίπου .0
12
0 συνδρομητές** και συνολικά πάνω από 5,5 **εκατομμύρια προβολές** από τα βίντεο που έχει ανεβάσει. reachranking.com

Το περιεχόμενο του καναλιού καλύπτει κυρίως:

* Gameplay βίντεο και highlights
* Κινηματογραφικά στιγμιότυπα από παιχνίδια
* Κλιπ με δημοφιλείς μουσικές και λεπτομέρειες παιχνιδιών
* Ψυχαγωγικά στιγμιότυπα για το ελληνικό κοινό

Το κανάλι μπορεί να περιλαμβάνει τόσο **μακρά βίντεο gameplay** όσο και **σύντομα *Shorts***, τα οποία είναι σύντομα, γρήγορα βίντεο ειδικά για την ενότητα ''Shorts'' του YouTube. YouTube

=== Περιεχόμενο και θεματολογία ===
Ο J Filis Gaming εστιάζει κυρίως σε περιεχόμενο gaming που απευθύνεται σε θεατές που ενδιαφέρονται για διαδικτυακά παιχνίδια, ψυχαγωγία και κοινότητα gamer. Οι περισσότερες δημοσιεύσεις περιλαμβάνουν στιγμιότυπα από δημοφιλή παιχνίδια, σχόλια και σύντομα κλιπ που έχουν σχέση με την gaming κουλτούρα. YouTube

=== Παρουσία σε άλλες πλατφόρμες ===
Παρόλο που το YouTube είναι η κύρια πλατφόρμα του, είναι συνήθως σύνηθες για δημιουργούς περιεχομένου gaming να διατηρούν παρουσία επίσης σε πλατφόρμες όπως **TikTok**, **Instagram** ή **Discord'''. Αυτή η πληροφορία πρέπει να επιβεβαιωθεί ξεχωριστά από επίσημες σελίδες ή λογαριασμούς του δημιουργού (π.χ. links από το ίδιο το κανάλι).

### Υποδοχή και επιρροή
Ο J Filis Gaming έχει συγκεντρώσει μια ενεργή βάση θεατών στο ελληνόφωνο κοινό του YouTube, όπου οι χρήστες σχολιάζουν, μοιράζονται και αλληλεπιδρούν με τα βίντεο του καναλιού. reachranking.com
Υδραυλικός

μικρογραφία|Ένας υδραυλικός βγαίνει από έναν υπόνομο μέσω φρεάτιουΈνας **υδραυλικός** είναι ένας τεχνίτης που ασχολείται με εργασίες υδραυλικών εγκαταστάσεων. Ο υδραυλικός ασχολείται με το σύνολο των υδραυλικών συστημάτων και των συστημάτων αποχέτευσης. Είναι αυτός που κάνει τα σχέδια για να εγκατασταθούν τα υδραυλικά σε ένα σπίτι, εκτελεί ή επιβλέπει την εκτέλεση των σχεδίων, συντηρεί και επιδιορθώνει τα υδραυλικά.

## Ορολογία
Η λέξη υδραυλικός έχει τις ρίζες της από τη λέξη ύδραυλος ή ύδραυλις, σύνθετη από τις λέξεις ύδωρ και αυλός. Πρόκεται για μουσικό όργανο από την αρχαιότητα με πολλούς αυλούς (σωλήνες), το οποίο εφευρέθηκε από τον Κτησίβιο τον Αλεξανδρέα και στο οποίο η πίεση του νερού προκαλούσε το ρεύμα αέρα που παρήγε τους ήχους. Με την πάροδο του χρόνου δημιουργήθηκε το επίθετο *υδραυλικός* που δήλωνε αυτόν που είναι σχετικός με την παροχή και με τη διοχέτευση του νερού, από όπου πρόερχεται και η σημερινή έννοια του υδραυλικού τεχνίτη κι επαγγελματία με την ίδια σημασία.

## Ειδικότητες
Σύμφωνα με τις άδειες που δίνονται από το Υπουργείο Ανάπτυξης, ο Υδραυλικός μπορεί να ειδικευθεί στους ακόλουθους τομείς:

* Υδραυλικές εγκαταστάσεις για Δίκτυα παροχής νέου, Δίκτυα αποχέτευσης και Δίκτυα αερισμού
* Εγκαταστάσεις θέρμανσης.
* Εγκαταστάσεις πυρόσβεσης.
* Εγκαταστάσεις κλιματισμού
* Καύσιμα αέρια, Ιατρικά αέρια, Εγκαταστάσεις ατμού.

## Παραπομπές


## Εξωτερικοί σύνδεσμοι
* 
* 

Κατηγορία:Επαγγέλματα
Ντιντιέ Γκιγιόμ

Ο **Ντιντιέ Γκιγιόμ** (*Didier Guillaume*, 11 Μαΐου 1959 – 17 Ιανουαρίου 2025) ήταν Γάλλος πολιτικός που διετέλεσε για σύντομο χρονικό διάστημα Υπουργός Επικρατείας του Μονακό (πρωθυπουργός) από το 2024 έως τον θάνατό του το 2025. Προηγουμένως, είχε υπηρετήσει ως υπουργός Γεωργίας και Τροφίμων της Γαλλίας στην κυβέρνηση του Εντουάρ Φιλίπ από το 2018 έως το 2020. Υπήρξε μέλος του Σοσιαλιστικού Κόμματος μέχρι το 2018, ενώ διετέλεσε Πρόεδρος του Γενικού Συμβουλίου της Ντρομ (2004–2015), Γερουσιαστής (2008–2018) και πρόεδρος της σοσιαλιστικής ομάδας στη Γαλλική Γερουσία (2014–2018).

## Πολιτική σταδιοδρομία
### Πρώτα βήματα
Το 2004, μετά την εκλογή του ως Προέδρου του Γενικού Συμβουλίου της Ντρομ, ο Γκιγιόμ παραιτήθηκε από τη θέση του Δημάρχου της Μπουργκ-ντε-Πεάζ, την οποία κατείχε από το 1995. Η πόλη αυτή είναι η πρωτεύουσα του ομώνυμου καντονιού, το οποίο ο Γκιγιόμ εκπροσωπούσε στο Γενικό Συμβούλιο από το 1998 έως το 2015.

### Γερουσιαστής της Ντρομ (2008–2018)
Το 2008 εξελέγη στη Γαλλική Γερουσία. Υπηρέτησε ως Πρώτος Αντιπρόεδρος της Γερουσίας υπό την προεδρία του Ζαν-Πιέρ Μπελ (2011–2014) και στη συνέχεια έγινε πρόεδρος της Σοσιαλιστικής Ομάδας και Αρχηγός της Αξιωματικής Αντιπολίτευσης στη Γερουσία, καθώς η δεξιά είχε κερδίσει την πλειοψηφία στις εκλογές του 2014.

Το 2017 ο Γκιγιόμ διετέλεσε διευθυντής προεκλογικής εκστρατείας του Μανουέλ Βαλς στις προκριματικές εκλογές του Σοσιαλιστικού Κόμματος για τις προεδρικές εκλογές εκείνης της χρονιάς. Το 2018 τον διαδέχθηκε ο Πατρίκ Κανέρ στην προεδρία της σοσιαλιστικής ομάδας στη Γερουσία.

## Υπουργός Γεωργίας (2018–2020)
Ο Γκιγιόμ διορίστηκε υπουργός Γεωργίας και Τροφίμων από τον πρωθυπουργό Εντουάρ Φιλίπ το 2018, διαδεχόμενος τον Στεφάν Τραβέρ. Κατά τη διάρκεια της θητείας του, δήλωσε ότι θα λάμβανε αποφάσεις με πλήρη ανεξαρτησία από τα λόμπι του βιομηχανικού κλάδου. 

Κατά τη διάρκεια της πανδημίας COVID-19, κάλεσε τους άνεργους πολίτες να βοηθήσουν τους αγρότες της χώρας στην παραγωγική διαδικασία, λόγω της απουσίας εποχιακών ξένων εργατών, με 50.000 άτομα να ανταποκρίνονται στο κάλεσμα.  Το 2020 τον διαδέχθηκε ο Ζυλιέν Ντενορμαντί και αποσύρθηκε προσωρινά από την πολιτική.

### Υπουργός Επικρατείας του Μονακό (2024–2025)
Στις 10 Ιουνίου 2024 ανακοινώθηκε ότι ο Ντιντιέ Γκιγιόμ θα αναλάμβανε καθήκοντα ως Υπουργός Επικρατείας του Μονακό, διαδεχόμενος τον Πιερ Νταρτού. Ορκίστηκε ενώπιον του Πρίγκιπα Αλβέρτου Β' στις 2 Σεπτεμβρίου 2024.

## Προσωπική ζωή και θάνατος
Ο Γκιγιόμ γεννήθηκε στην περιοχή της Ντρομ και ήταν γιος κτηνοτρόφου προβάτων.  Παντρεύτηκε την Μπεατρίς Φρεσενόν-Γκιγιόμ στο Δημαρχείο του Μονακό στις 21 Δεκεμβρίου 2024.

Ο Ντιντιέ Γκιγιόμ απεβίωσε στη Νίκαια στις 17 Ιανουαρίου 2025, σε ηλικία 65 ετών, έπειτα από νοσηλεία λόγω ασθένειας. Πραγματοποιήθηκε δημόσια κηδεία στον Καθεδρικό Ναό του Μονακό στις 23 Ιανουαρίου, παρουσία του Πρίγκιπα Αλβέρτου Β' και του Γάλλου Προέδρου Εμανουέλ Μακρόν.

## Παραπομπές


Κατηγορία:Υπουργοί Επικρατείας του Μονακό
Άρθουρ Βέραλ

Ο **Άρθουρ Γούλγκαρ Βέραλ** (, 5 Φεβρουαρου 1851 – 18 Ιουνίου 1912) ήταν Βρετανός κλασικός φιλόλογος. Σπούδασε στο Πανεπιστήμιο του Κέιμπριτζ, όπου και δίδαξε, καταλαμβάνοντας τη νεοϊδρυθείσα «έδρα Αγγλικής φιλολογίας Βασιλέως Εδουάρδου Ζ΄» το 1911, ενάμισυ χρόνο πριν τον θάνατό του. Ασχολήθηκε πάντως κυρίως με την αρχαία ελληνική δραματική ποίηση, όπου έγινε γνωστός για τις μεταφράσεις και τις ανορθόδοξες ερμηνείες του, με γνωστότερο παράδειγμα τα Σχόλια που έγραψε για την τραγωδία *[[Αγαμέμνων (τραγωδία)|Αγαμέμνων]]*. Οι επικριτές του εύρισκαν τις αναγνώσεις του υπερβολικά εξεζητημένες, με συχνές παραβλέψεις των προφανών ερμηνειών χάριν περιπεπλεγμένων, και σήμερα το έργο του Βέραλ δεν χαίρει μεγάλης εκτιμήσεως. Μετά τον θάνατό του ωστόσο οι θαυμαστές του M.A. Bayfield και J.D. Duff επιμελήθηκαν και εξέδωσαν συλλογές των δοκιμίων του με τίτλο *Collected Literary Essays. Classical and Modern.* και *Collected Essays in Greek and Latin Scholarship* (1914). Μεγάλη επίδραση άσκησε και το έργο του *[[Ευριπίδης]] ο ορθολογιστής* (1895). Από το 1871 ο Βέραλ ήταν ως φοιτητής μέλος της μυστικής εταιρείας διανοούμενων «Απόστολοι του Κέιμπριτζ».

## Παραπομπές


## Πηγές
* Το λήμμα «Βέρραλ Αρθούρος» στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 359

Κατηγορία:Βρετανοί φιλόλογοι
Απόστολοι του Κέιμπριτζ

Οι λεγόμενοι **«Απόστολοι του Κέιμπριτζ»** () είναι ή ήταν ένας μυστικός σύλλογος διανοουμένων στο Πανεπιστήμιο του Κέιμπριτζ που ιδρύθηκε από τον φοιτητή Τζωρτζ Τόμλινσον (*George Tomlinson*, 1794-1863), ο οποίος αργότερα έγινε ο πρώτος στην ιστορία Επίσκοπος Γιβραλτάρ της Αγγλικανικής Εκκλησίας.

Η εταιρεία ιδρύθηκε από τον Τόμλινσον με την αρχική επωνυμία «Conversazione Society», δηλαδή «Εταιρεία συναντήσεων για συζήτηση», στο Κέιμπριτζ την 1η Απριλίου 1820. Σύντομα όμως άρχισε να αποκαλείται «Απόστολοι του Κέιμπριτζ» επειδή ο αριθμός των ιδρυτικών μελών ήταν δώδεκα. Από ό,τι φαίνεται, τα αρχικά μέλη ήταν Τόρυς, Ευαγγελικοί ή Αγγλικανοί φοιτητές από το Κολέγιο Σαιν Τζωνς του Πανεπιστημίου. Νέα μέλη προσκαλούνταν και ψηφίζονταν ως τέτοια από τα ήδη υπάρχοντα μέλη. Απαγορεύεται να υπάρχουν περισσότερα από 12 μέλη σε κάθε στγμή, οπότε κάποια πρέπει να αποχωρήσουν προτού γίνουν δεκτά άλλα. Η ταυτότητα των μελών και οι δραστηριότητες της εταιρείας είναι μυστικές, ωστόσο είναι γνωστό ότι γίνονταν τακτικά συναντήσεις τουλάχιστον μέχρι το 1970.

## Παραπομπές


Κατηγορία:Μυστικές οργανώσεις
Κατηγορία:Πανεπιστήμιο του Κέιμπριτζ
Κώστας Βέρρης

Ο **Κώστας Βέρρης** ήταν Έλληνας αγωνιστής στην Επανάσταση του 1821, καταγόμενος από το Ξηρόμερο. Συμμετείχε στην Επανάσταση από την αρχή της, επικεφαλής μικρής αρχικώς ομάδας, και πολέμησε στην Πολιορκία της Άρτας, στο Κεφαλόβρυσο, στη Βόνιτσα και άλλού. Κυριότερο χαρακτηριστικό του Βέρρη ήταν η ανιδιοτέλειά του, καθώς ποτέ δεν καταδέχθηκε να λάβει ή έστω να ζητήσει ανταμοιβή, ενώ δαπανούσε πάντοτε από δικά του χρήματα.

Ο Βέρρης έλαβε μέρος στην τελευταία Πολιορκία του Μεσολογγίου και μόλις που διασώθηκε κατά την Έξοδο του Μεσολογγίου, κατά την οποία σκοτώθηκαν εκατό από τους άνδρες του σώματός του. Αργότερα έδρασε στην Αττική εναντίον του Κιουταχή. Απεβίωσε σε μεγάλη ηλικία, το 1865, στον Μύτικα Αιτωλοακαρνανίας. Η «Επιτροπή Εκδουλεύσεων» τον είχε κατατάξει στους «αξιωματικούς Β΄ τάξεως» (αντίστοιχο του συνταγματάρχη).

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 359

Βερρης, Κωστας
Σπύρος Βελεγρής

Ο **Σπύρος Βελεγρής** ήταν Έλληνας αγωνιστής στην Επανάσταση του 1821, γεννημένος στην Αθήνα. Συμμετείχε στην Επανάσταση από την αρχή της, επικεφαλής ομάδας συμπατριωτών του. Ο Βελεγρής έλαβε μέρος σε πολλές μάχες και κινδύνευσε στη μάχη του Σερπετζέ, κατά την πολιορκία της Ακροπόλεως των Αθηνών από τους Τούρκους.

Επειδή ο Βελεγρής ήταν από τους λίγους εγγράμματους αγωνιστές, δηλαδή γνώριζε γραφή και ανάγνωση, χρησιμοποιήθηκε ως γραμματέας από τους οπλαρχηγούς Νικηταρά, Μακρυγιάννη, Χατζηχρήστο, Δ. Πλαπούτα και Κανέλλο Δεληγιάννη.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 201

Βελεγρης, Σπυρος
Ευλογιά των αιγοπροβάτων

250px|μικρογραφία|Μαύρες βλατίδες σε μολυσμένο πρόβατο (Βέλγιο, 2008)
Η **ευλογιά των αιγοπροβάτων**  *Variola ovina* είναι μια εξαιρετικά μεταδοτική ιογενής ασθένεια που προσβάλλει τα πρόβατα και τις αίγες. Προκαλείται από ιούς του γένους Capripoxvirus της οικογένειας των Poxviridae.

Θεωρείται μία από τις πιο σοβαρές ασθένειες για την κτηνοτροφία λόγω της υψηλής θνησιμότητας στα νεαρά ζώα και των σοβαρών οικονομικών επιπτώσεων που προκαλεί (μείωση παραγωγής γάλακτος, υποβάθμιση ποιότητας μαλλιού και δέρματος, εμπορικοί αποκλεισμοί).

Η νόσος οφείλεται σε δύο στενά συγγενείς ιούς DNA, τον ιό της ευλογιάς των προβάτων (Sheeppox virus - SPV) και τον ιό της ευλογιάς των αιγών (Goatpox virus - GPV). Οι ιοί αυτοί ανήκουν στο γένος *Capripoxvirus*, στο οποίο ανήκει και ο ιός της Οζώδους Δερματίτιδας των Βοοειδών. Οι ιοί είναι ανθεκτικοί στο περιβάλλον και μπορούν να επιβιώσουν για μήνες σε σκιερά μέρη, ζωοτροφές ή ρούχα.

## Μετάδοση
Η μετάδοση του ιού γίνεται με διάφορους τρόπους, γεγονός που καθιστά δύσκολο τον περιορισμό της όπως η άμεση επαφή μεταξύ ασθενών και υγιών ζώων (μέσω ρινικών εκκριμάτων, σάλιου, δερματικών αλλοιώσεων), εισπνοής σταγονιδίων σε κοντινή απόσταση, ιδιαίτερα σε συνωστισμένα κοπάδια, μολυσμένων αντικειμένων, όπως οχήματα μεταφοράς, ρούχα και υποδήματα κτηνοτρόφων, εργαλεία και ζωοτροφές, αλλά και μέσω μυγών (π.χ. *Stomoxys calcitrans*).

## Κλινικά Συμπτώματα
Η περίοδος επώασης κυμαίνεται από 4 έως 14 ημέρες. Η κλινική εικόνα ποικίλλει από ήπια έως θανατηφόρα, με τη θνησιμότητα να φτάνει έως και το 50-100% στα νεαρά ζώα (αμνοερίφια).

Τα κύρια συμπτώματα περιλαμβάνουν υψηλό πυρετό, δερματικές αλλοιώσεις εμφάνιση ερυθηματωδών κηλίδων που εξελίσσονται σε βλατίδες (σκληρά εξογκώματα 0,5-1 εκ.) και κυστίδια.

Είναι σημαντικό να διακρίνεται η ευλογιά από άλλες παρόμοιες παθήσεις όπως το μεταδοτικό έκθυμα που προκαλείται από τον ιό *Parapoxvirus*. Είναι λιγότερο σοβαρή, προκαλεί αλλοιώσεις κυρίως στα χείλη και το στόμα και, σε αντίθεση με την ευλογιά, μεταδίδεται και στον άνθρωπο. Η ευλογιά των αιγοπροβάτων δεν μεταδίδεται στον άνθρωπο. Δεν υπάρχει κίνδυνος για τη δημόσια υγεία από την κατανάλωση γαλακτοκομικών προϊόντων, ωστόσο τα μολυσμένα ζώα και τα προϊόντα τους καταστρέφονται για να εμποδιστεί η διασπορά του ιού σε άλλα ζώα.

## Δημόσια υγεία
Στην ΕΕ, η ευλογιά των αιγοπροβάτων είναι νόσος υποχρεωτικής δήλωσης (Κανονισμός 2016/429). Εφαρμόζεται πολιτική stamping out .

Τα μέτρα περιλαμβάνουν θανάτωση και υγειονομική ταφή όλων των ζώων της μολυσμένης εκτροφής, οριοθέτηση ζωνών προστασίας (3 χλμ.) και επιτήρησης (10 χλμ.) γύρω από την εστία κσι απαγόρευση μετακινήσεων ζώων.

## Παραπομπές

Κατηγορία:Ασθένειες ζώων
Κατηγορία:Κτηνιατρική
Εθνικό Συμβούλιο (Μονακό)

Το **Εθνικό Συμβούλιο** (γαλλικά: *Conseil national*, μονεγασκικά: *Cunsiyu naçiunale*) είναι το μονοθάλαμο κοινοβούλιο (νομοθετικό σώμα) του Πριγκιπάτου του Μονακό. Ιδρύθηκε το 1911 μετά την Επανάσταση των Μονεγάσκων. Αρχικά αποτελούνταν από 12 μέλη, τα οποία αυξήθηκαν σε 18 το 1962 και σε 24 από το 2002. Τα μέλη εκλέγονται από λίστες με καθολική ψηφοφορία. Πρόεδρος του Εθνικού Συμβουλίου είναι ο Τόμας Μπρέτσο.

## Ιστορία
Η Επανάσταση των Μονεγάσκων του 1910 ήταν μια σειρά κινητοποιήσεων των υπηκόων του Μονακό κατά του ηγεμόνα τους, Πρίγκιπα Αλβέρτου Α'. Στις 28 Μαρτίου 1910 ο Πρίγκιπας συμφώνησε στη διεξαγωγή εκλογών με καθολική ψηφοφορία για τη σύσταση κοινοβουλίου.  Αυτό σήμανε το τέλος της απόλυτης μοναρχίας με την έκδοση του Συντάγματος του Μονακό στις 7 Ιανουαρίου 1911.  Εξελέγησαν 12 μέλη, ενώ ο Πρίγκιπας διατήρησε το δικαίωμα να διορίζει τον πρόεδρο του σώματος.  Η εναρκτήρια συνεδρίαση πραγματοποιήθηκε στις 3 Μαΐου 1911.

Το σύνταγμα αναθεωρήθηκε ριζικά το 1962, δίνοντας στο Εθνικό Συμβούλιο περισσότερες εξουσίες (συμπεριλαμβανομένης της εκλογής του προέδρου του) και αυξάνοντας τα μέλη του σε 18. Περαιτέρω αλλαγές το 2002 αύξησαν τις αρμοδιότητες του σώματος και τον αριθμό των μελών σε 24.

## Περιγραφή
Το σώμα αποτελείται από 24 μέλη, τα οποία εκλέγονται για πενταετή θητεία. Από αυτά, 16 έδρες αποδίδονται μέσω του πλειοψηφικού συστήματος στη λίστα που συγκεντρώνει τις περισσότερες ψήφους, ενώ οι υπόλοιπες 8 έδρες κατανέμονται αναλογικά μεταξύ των λιστών που λαμβάνουν περισσότερο από το 5% των ψήφων.

Αν και το Συμβούλιο μπορεί να δρα ανεξάρτητα από τον Πρίγκιπα κατά τη συζήτηση νομοσχεδίων ή του κρατικού προϋπολογισμού, ο Πρίγκιπας μοιράζεται την εξουσία με το σώμα. Ο Πρίγκιπας έχει το δικαίωμα να διαλύσει το Συμβούλιο ανά πάσα στιγμή, υπό την προϋπόθεση ότι θα διεξαχθούν νέες εκλογές εντός τριών μηνών. Για να έχει κάποιος δικαίωμα ψήφου, πρέπει να είναι τουλάχιστον 25 ετών και να κατέχει τη μονεγασκική υπηκοότητα.

Το Συμβούλιο συνεδριάζει τουλάχιστον δύο φορές το χρόνο για να ψηφίσει τον προϋπολογισμό της χώρας και τα νομοσχέδια που προτείνει η κυβέρνηση του Πρίγκιπα. Τα διατάγματα συζητούνται στο Κυβερνητικό Συμβούλιο και, μόλις εγκριθούν, υποβάλλονται στον Πρίγκιπα προς υπογραφή εντός 80 ημερών. Εάν ο Πρίγκιπας δεν εκφράσει αντίρρηση εντός δέκα ημερών από την υποβολή, τα διατάγματα καθίστανται έγκυρα.

## Πρόεδροι του Εθνικού Συμβουλίου

## Παραπομπές


Εθνικο
Γκούλιαν Κ. Βέρπλανκ

Ο **Γκούλιαν Κρόμελιν Βέρπλανκ** (, 6 Αυγούστου 1786 – 18 Μαρτίου 1870) ήταν Αμερικανός πολιτικός, δικηγόρος και λόγιος, που γεννήθηκε και πέθανε στο Μανχάταν. Εκλέχθηκε στην τοπική βουλή (1820) και γερουσία της Πολιτείας της Νέας Υόρκης, και το 1825 στη Βουλή των Αντιπροσώπων των Ηνωμένων Πολιτειών, στην οποία επανεκλέχθηκε, παραμένοντας μέλος της έως το 1833. Ως βουλευτής διακρίθηκε, καθώς έγινε πρόεδρος σημαντικής επιτροπής του Κογκρέσου. Επίσης διορίσθηκε σε διακεκριμένα αξιώματα, όπως του διοικητή του Νοσοκομείου της Νέας Υόρκης και του αντιπρύτανη του Πανεπιστημίου της Πολιτείας της Νέας Υόρκης (στο δεύτερο παρέμεινε από το 1858 έως τον θάνατό του).

Ο Γκούλιαν ήταν γιος του ολλανδικής καταγωγής γερουσιαστή Ντάνιελ Κ. Βέρπλανκ (1762-1834) και της Ελίζαμπεθ Τζόνσον. Σε ηλικία τριών ετών έχασε τη μητέρα του, αλλά ο Ντάνιελ συνήψε αμέσως δεύτερο γάμο, με την Ανν Γουόλτον. Ο Γκούλιαν σπούδασε στη Νομική Σχολή του Κολεγίου Κολούμπια, του σημερινού Πανεπιστημίου Κολούμπια, από όπου απεφοίτησε το 1801 και μαθήτευσε στη δικηγορία, την οποία και άσκησε. Δημοσίευσε άρθρα και ποιήματα στη *[[North American Review]]*, το παλαιότερο λογοτεχνικό περιοδικό των ΗΠΑ. Επίσης αφιέρωσε πολύ χρόνο στη μελέτη του Σαίξπηρ, γράφοντας αρκετές σχετικές εργασίες, από τις οποίες η μεγαλύτερη είναι το τρίτομο έργο του *Τα θεατρικά έργα του Σαίξπηρ και ο βίος του* (1847-1855).

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 359

Κατηγορία:Πολιτικοί των ΗΠΑ
Κατηγορία:Αμερικανοί λόγιοι
Κατηγορία:Αμερικανοί δικηγόροι
Κατηγορία:Απόφοιτοι του Πανεπιστημίου Κολούμπια
Izzie Stevens

[μικρογραφία|Η [Κάθριν Χάιγκλ|Χάιγκλ Το 2008]]
**Η Ιζόμπελ Κάθριν "Ιζί" Στίβενς**, Μ.Δ. είναι ένας φανταστικός χαρακτήρας από την ιατρική τηλεοπτική σειρά Grey's Anatomy, η οποία μεταδίδεται στην Αμερικανική Τηλεοπτική Εταιρεία (ABC) στις Ηνωμένες Πολιτείες. Ο χαρακτήρας δημιουργήθηκε από την παραγωγό σειράς Shonda Rhimes, και ηθοποιός Katherine Heigl την έπαιξε από το 2005 έως το 2010. Η Ίζι, που παρουσιάστηκε ως Ειδικευόμενη χειρουργός στο φανταστικό νοσοκομείο Σιάτλ Γκρέις, ενώ οι σχέσεις της με τους συναδέλφους της Μέρεντις Γκρέι (Έλεν Πομπέο), Κριστίνα Γιανγκ (Σάντρα Ω), Αλεξ Καρέφ (Τζούντιν Τσέιμπερς) και Τζόρτζ Ο'Μάλλεϊ (Τ.Ρ. Νάιτ) αποτέλεσαν το επίκεντρο της σειράς.

Η Χάιγκλ κέρδισε ευρεία κριτική για την υποκριτική της στην σειρά, κερδίζοντας την Outstanding Supporting Actress in a Drama Series στα 59th Primetime Emmy Awards το 2007. Ήταν επικριτική για την εξέλιξη του χαρακτήρα κατά τη διάρκεια της τέταρτης σεζόν της σειράς, ιδιαίτερα το ρομαντικό της σχέσεις με τον καλύτερό της φίλο στην οθόνη Τζορτζ. Αρνήθηκε να επιδιώξει υποψηφιότητα για τα Βραβεία Emmy του 2008, επικαλούμενη ανεπαρκή υλικό για το ρόλο. Μετά από εικασίες ότι η Ίζι θα σκοτωθεί στην πέμπτη σεζόν, ο χαρακτήρας διαγνώστηκε με μεταστατική μελανώμα Στάδιο 4. Παντρεύτηκε την Άλεξ στο 100ο επεισόδιο της σειράς, και μετά, ο όγκος της αφαιρέθηκε με επιτυχία. Η Χάιγκελ έκανε την τελευταία της σειρά τακτική εμφάνιση ως Ιζί στην έκτη σεζόν, αφήνοντας το Σιάτλ αφού η Άλεξ αρνήθηκε να ανανεώσει τον γάμο τους. Η ηθοποιός ζήτησε να απελευθερωθεί από το συμβόλαιό της 18 μήνες νωρίτερα, προκειμένου να περάσει περισσότερο χρόνο με την οικογένειά της. Δέκα χρόνια μετά την τελευταία της εμφάνιση, η μοίρα του χαρακτήρα αποκαλύφθηκε σε ένα επεισόδιο της 16ης σεζόν, όπου εμφανίζεται ξανά σε μια οπτική καμεϊό.  

## Παραπομπές
Κυβερνήτης του Νόρφολκ

Ο Κυβερνήτης (επίσημα: *διαχειριστής της Νήσου Νόρφολκ* (*  administrator of Norfolk Island*) ενεργεί ως εκπρόσωπος της Αυστραλιανής Κυβέρνησης και εκτελεί καθήκοντα σύμφωνα με την τροποποιητική πράξη της Νήσου Νόρφολκ του 2015 (Norfolk Island Amendment Act 2015).  Από την κατασκευή του το 1829, το Κυβερνείο (Government House) που βρίσκεται στο Κίνγκστον, αποτελεί την έδρα και κατοικία των διοικητών, των αρχιδικαστών και, επί του παρόντος, των διαχειριστών της Νήσου Νόρφολκ.

## Κατάλογος κυβερνητών

## Παραπομπές


Κατηγορία:Νησί Νόρφολκ
Σιφί Γκριέμπ

Ο **Σίφι Γκριέμπ** (· γεννημένος στις 20 Ιανουαρίου 1971) είναι Αλγερινός πολιτικός που υπηρετεί ως πρωθυπουργός της Αλγερίας από τον Σεπτέμβριο του 2025 (υπηρεσιακός από τις 28 Αυγούστου έως τις 14 Σεπτεμβρίου 2025).

## Πρώτα χρόνια
Ο Γκριέμπ γεννήθηκε το 1971 στην Τεμπέσα. και κατέχει ανώτερα πτυχία στη βιομηχανική μηχανική και τα οικονομικά, καθώς και διδακτορικό (Ph.D.) στη φυσικοχημεία υλικών από το Πανεπιστήμιο Μπάτζι Μοχτάρ της Άναμπα στην Άναμπα.

## Επαγγελματική σταδιοδρομία
Στην καριέρα του, έχει διοικήσει πολλά μεγάλα βιομηχανικά συγκροτήματα και κρατικές εταιρείες, συμπεριλαμβανομένων των Sider και Imetal. Ο Σίφι Γκριέμπ υπηρέτησε επίσης ως Γενικός Διευθυντής του Βιομηχανικού Πανεπιστημίου υπό το Υπουργείο Βιομηχανίας και ως Γενικός Διευθυντής του Κέντρου Εκπαίδευσης Τσιμεντοβιομηχανίας, που υπάγεται στον Βιομηχανικό Όμιλο Τσιμέντου της Αλγερίας (GICA).

Πριν ενταχθεί στην αλγερινή κυβέρνηση, ο τελευταίος του ρόλος ήταν Πρόεδρος του Διοικητικού Συμβουλίου της κοινοπραξίας Κατάρ-Αλγερίας Algerian Qatari Steel (AQS).

## Πολιτική σταδιοδρομία
Στη Δεύτερη κυβέρνηση Λαρμπαουί, διορίστηκε υπουργός Βιομηχανίας στις 19 Νοεμβρίου 2024, διαδεχόμενος τον Αλί Αούν σε αυτή τη θέση.

Στις 28 Αυγούστου 2025 ονομάστηκε υπηρεσιακός πρωθυπουργός μετά την απόλυση του Ναντίρ Λαρμπαουί. Διατήρησε τον ρόλο του ως υπουργού Βιομηχανίας και Φαρμακευτικής Παραγωγής. Αφού εξετάστηκε για τη θέση, ο διορισμός του επιβεβαιώθηκε στις 14 Σεπτεμβρίου 2025 και του ανατέθηκε ο σχηματισμός νέας κυβέρνησης.

## Παραπομπές

Γκρι
Γκρι
Father Christmas (τραγούδι)

Το "**Father Christmas**" είναι τραγούδι του αγγλικού ροκ συγκροτήματος The Kinks, το οποίο κυκλοφόρησε το 1977.

Το τραγούδι αφηγείται μια ιστορία ενός Πατέρας των Χριστουγέννων από ένα πολυκατάστημα, ο οποίος ξυλοκοπείται από μια συμμορία φτωχών παιδιών που του λένε να τους δώσει χρήματα αντί για παιχνίδια, καθώς τα παιχνίδια είναι απρακτικά, και ζητά να δοθούν τα παιχνίδια "τους πλούσιους μικρούς αγορίδες".

## Επισκόπηση
Το "Father Christmas" τραγουδιέται από την οπτική γωνία ενός Άγιου Βασίλη από το εμπορικό κέντρο, ο οποίος έπεσε θύμα ληστείας από παιδιά της εργατικής τάξης, τα οποία του είπαν να αφήσει τα δώρα του για "τα πλούσια αγόρια" και να ζητήσουν χρήματα και δουλειές για τους γονείς τους. Ο κιθαρίστας Ντέιβ Ντέιβις σχολίασε για το τραγούδι: "Λατρεύω το χιούμορ σε αυτό, την επιθετικότητα και την πικρία. Μπορούσα να δω τα πρόσωπα των γονιών μου όταν ήρθαν τα Χριστούγεννα. Έπρεπε να παλέψουν για να τα βγάλουν πέρα. Πήραμε ό,τι χρειαζόμασταν, αλλά υπήρχε κάτι ψεύτικο στις γιορτές".

Το τραγούδι διαθέτει έναν πανκ ροκ ήχο με έντονα παραμορφωμένα κιθαριστικά riffs. Ο Ντέιβ Ντέιβις σχολίασε: "Το “Father Christmas” είναι πολύ ξεχωριστό για μένα, γιατί ήταν μια ευκαιρία να βάλω ενδιαφέροντα μέρη κιθάρας... riffs κιθάρας που νομίζω ότι ακούγονται υπέροχα". Το κομμάτι περιλαμβάνει επίσης χριστουγεννιάτικες καμπάνες για να προσθέσει στο εορταστικό θέμα.

## Ελευθέρωση
Το single κυκλοφόρησε τον Νοέμβριο του 1977. Συνοδεύτηκε από ένα μουσικό βίντεο με τον Ρέι Ντέιβις ντυμένο ως ο ομώνυμος χαρακτήρας.

Το κομμάτι συμπεριλήφθηκε στη συλλογή των Arista, το *Come Dancing with The Kinks*, και είναι επίσης διαθέσιμο ως bonus track στην επανέκδοση CD του άλμπουμ των The Kinks, το *Misfits* του 1978.

Το 2023 κυκλοφόρησε το νέο mix του τραγουδιού ως single.

## Κληροδότημα
Το τραγούδι έχει διασκευαστεί αρκετές φορές από συγκροτήματα όπως οι Green Day, οι Bad Religion, οι Bowling For Soup, οι OK Go, οι Cheap Trick, κ.α.. 

Η τραγουδίστρια της τζαζ Τζάκι Νέιλορ συμπεριέλαβε το τραγούδι στο άλμπουμ της του 2007, το *Smashed for the Holidays*.

Η εκδοχή του Warrant συμπεριλήφθηκε σε έναν χριστουγεννιάτικο δίσκο hair metal με τίτλο *We Wish You a Hairy Christmas*, όπου ήταν το εναρκτήριο κομμάτι.

Το τραγούδι εμφανίστηκε σε ένα τηλεοπτικό σποτ για την ταινία *Χριστούγεννα εκτάκτου ανάγκης* (2006) και η διασκευή από τους OK Go εμφανίστηκε στην αρχή της ταινίας. Το τραγούδι εμφανίζεται επίσης σε επεισόδια των τηλεοπτικών σειρών *[[That '70s Show]]* και *[[Bob's Burgers]]*, ενώ εμφανίστηκε και στην κωμωδία του 2008, το *Αδέλφια για... κλάματα*.

## Παραπομπές


Κατηγορία:Singles της Arista Records
Κατηγορία:Τραγούδια του 1977
Κατηγορία:Χριστουγεννιάτικα τραγούδια
Γερουσία (Τσαντ)

Ακολουθεί το πρότυπο με τη μετάφραση των όρων στα ελληνικά μετά το σύμβολο του ίσον:

Η **Γερουσία** () αποτελεί ένα από τα δύο σώματα του διθάλαμου Κοινοβουλίου του Τσαντ, με τον άλλο να είναι η Εθνοσυνέλευση του Τσαντ.
. 

Η απόφαση για την ίδρυση της Γερουσίας υιοθετήθηκε από το Εθνικό Μεταβατικό Συμβούλιο (Τσαντ) στις 29 Ιουλίου 2024. Η Γερουσία αποτελείται από 69 μέλη, εκ των οποίων τα 23 διορίζονται από τον Πρόεδρο, ενώ τα υπόλοιπα εκλέγονται με έμμεση ψηφοφορία από ένα εκλεκτορικό σώμα που αποτελείται από επαρχιακούς και δημοτικούς συμβούλους.  Το συνταγματικό δημοψήφισμα του 2005 κατάργησε τη διάταξη για τη Γερουσία. Ο θεσμός επανήλθε στο προσκήνιο με την αναθεώρηση του συντάγματος το 2020. 
Οι γερουσιαστές έχουν εξαετή θητεία, ενώ το ένα τρίτο αυτών ανανεώνεται κάθε δύο χρόνια.  Οι πρώτες γερουσιαστικές εκλογές διεξήχθησαν στις 25 Φεβρουαρίου 2025.

## Ιστορία

Το σύνταγμα του Τσαντ του 1996 προέβλεπε τη δημιουργία Γερουσίας, η οποία όμως δεν σχηματίστηκε ποτέ. 
 Το συνταγματικό δημοψήφισμα του 2005 κατάργησε τη διάταξη για τη Γερουσία. Ο θεσμός επανήλθε στο προσκήνιο με την αναθεώρηση του συντάγματος το 2020. Η πρώτη Γερουσία του Τσαντ συστάθηκε τον Μάρτιο του 2025 με 69 εκλεγμένους γερουσιαστές.  Η αρχική κοινοβουλευτική πλειοψηφία προήλθε από το κυβερνών Πατριωτικό Κίνημα Σωτηρίας.

## Πρόεδροι

## Παραπομπές

Γερουσια
Ηλεκτρονική υπογραφή

Η **ηλεκτρονική υπογραφή** είναι πληροφορία που συνδέεται λογικά με ένα έγγραφο και χρησιμοποιείται από τον υπογράφοντα για να επιβεβαιώσει την αυθεντικότητα και την ακεραιότητα του εγγράφου. Αυτός ο τύπος υπογραφής έχει την ίδια νομική ισχύ με μια ιδιόχειρη υπογραφή, εφόσον συμμορφώνεται με τις απαιτήσεις της συγκεκριμένης κανονιστικής ρύθμισης βάσει της οποίας δημιουργήθηκε (π.χ. eIDAS στην Ευρωπαϊκή Ένωση, NIST-DSS στις ΗΠΑ ή ZertES στην Ελβετία).

Οι ηλεκτρονικές υπογραφές αποτελούν νομική έννοια διακριτή από τις ψηφιακές υπογραφές, οι οποίες είναι ένας κρυπτογραφικός μηχανισμός που χρησιμοποιείται συχνά για την υλοποίηση ηλεκτρονικών υπογραφών. Ενώ μια ηλεκτρονική υπογραφή μπορεί να είναι τόσο απλή όσο ένα όνομα που εισάγεται σε ένα ηλεκτρονικό έγγραφο, οι ψηφιακές υπογραφές χρησιμοποιούνται ολοένα και περισσότερο στο ηλεκτρονικό εμπόριο και στις κανονιστικές καταθέσεις, προκειμένου να υλοποιούνται ηλεκτρονικές υπογραφές με κρυπτογραφικώς προστατευμένο τρόπο. Οργανισμοί τυποποίησης, όπως το NIST ή το ETSI, παρέχουν πρότυπα για την υλοποίησή τους (π.χ. NIST-DSS, XAdES ή PAdES). Η ίδια η έννοια δεν είναι νέα, καθώς τα συστήματα κοινού δικαίου είχαν αναγνωρίσει τις υπογραφές μέσω τηλεγράφου ήδη από τα μέσα του 19ου αιώνα και τις υπογραφές μέσω τηλεομοιοτυπίας από τη δεκαετία του 1980.

## Παραπομπές


Κατηγορία:Μέθοδοι πιστοποίησης
Κατηγορία:Βιομετρία
Κατηγορία:Κρυπτογραφία
Κοινοβούλιο των Νήσων Τερκς και Κάικος

Το **Κοινοβούλιο των Τερκς και Κέικος** είναι το νομοθετικό σώμα του Βρετανικού Υπερπόντιου Εδάφους των Τερκς και Κέικος. Η ονομασία του σώματος άλλαξε από Νομοθετικό Συμβούλιο των Τερκς και Κέικος σε Βουλή των Τερκς και Κέικος μετά την εφαρμογή του νέου συντάγματος στις 9 Αυγούστου 2006. Το τρέχον όνομα υιοθετήθηκε στις 10 Δεκεμβρίου 2024.

Τον Αύγουστο του 2009 το Ηνωμένο Βασίλειο ανέστειλε την αυτοδιοίκηση των Τερκς και Κέικος έπειτα από καταγγελίες για κυβερνητική διαφθορά. Οι εξουσίες της κυβέρνησης και της Βουλής μεταβιβάστηκαν στον κυβερνήτη των νησιών μέχρι τη διεξαγωγή των γενικών εκλογών τον Νοέμβριο του 2012.

## Σύνθεση
Το Κοινοβούλιο διαθέτει συνολικά 21 μέλη. Παλαιότερα, 15 μέλη εκλέγονταν για τετραετή θητεία σε μονοεδρικές εκλογικές περιφέρειες (11 στα νησιά Κέικος και 4 στα νησιά Τερκς), ενώ 3 μέλη συμμετείχαν αυτεπάγγελτα, 3 ήταν διορισμένα μέλη και ένας Πρόεδρος (Speaker) επιλεγόταν εκτός του σώματος.

Αν και ο αριθμός των εκλεγμένων αντιπροσώπων δεν άλλαξε κατά την αναστολή της αυτοδιοίκησης (2009-2012), η σύνθεση τροποποιήθηκε έτσι ώστε 10 από τους 15 εκλεγμένους αντιπροσώπους να εκλέγονται σε μεμονωμένες περιφέρειες, ενώ 5 εκλέγονται πλέον σε επίπεδο επικρατείας (at-large).

Ξεκινώντας από τις εκλογές του 2025, η σύνθεση του μετονομασθέντος Κοινοβουλίου άλλαξε, έτσι ώστε οι τέσσερις πρώην διορισμένες θέσεις να καλύπτονται πλέον μέσω εκλογής σε επίπεδο επικρατείας, αυξάνοντας έτσι τον αριθμό των μελών της ευρύτερης περιφέρειας (at-large) σε εννέα μέλη..

## Συμβουλευτικό Φόρουμ (2009-2012)
Μετά την αναστολή της αυτοδιοίκησης τον Αύγουστο του 2009, ο Κυβερνήτης συγκρότησε ένα Συμβουλευτικό Φόρουμ των Τερκς και Κέικος για να τον συμβουλεύει σχετικά με τη νομοθεσία της περιοχής. Το φόρουμ αποτελούνταν από τον Γενικό Διευθυντή, τον Γενικό Εισαγγελέα, τον Μόνιμο Γραμματέα Οικονομικών και έντεκα έως δεκαπέντε εκπροσώπους της κοινότητας, διορισμένους από τον Κυβερνήτη. Το συμβούλιο μπορούσε να υποβάλει μη δεσμευτικές συστάσεις στον Κυβερνήτη για τα νομοσχέδια και τις πολιτικές που του παρουσιάζονταν. Πρόεδρος του Συμβουλευτικού Φόρουμ ήταν η Λίλιαν Μίσικ. Το φόρουμ διαλύθηκε τον Νοέμβριο του 2012 με την εκλογή της νέας Βουλής.

## Πρόεδροι του Κοινοβουλίου
### Πρόεδροι του Νομοθετικού Συμβουλίου των Τερκς και Κέικος

### Πρόεδροι της Βουλής των Τερκς και Κέικος

## Παραπομπές


Κατηγορία:Πολιτική των Τερκς και Κέικος
Πολιορκία της Κωνσταντινούπολης (813)

Η **πολιορκία της Κωνσταντινούπολης** το 813 από τον χαν Κρουμ (στα βουλγαρικά, ) ήταν μία αποτυχημένη προσπάθεια κατάληψης τής Πόλης κατά τη διάρκεια των πολέμων των αρχών τού 9ου αι. μεταξύ Βουλγάρων και Ρωμαίων.

Μετά τη Μάχη τής Βερσινίκιας, ή Β΄ Μάχη τής Αδριανούπολης, στις  Ιουνίου 813, που ήταν μία ήττα για τούς Βυζαντινούς, κατατροπώθηκαν περαιτέρω από το ιππικό του Κρούμ, το οποίο προήλασε προς την Κωνσταντινούπολη, την οποία πολιόρκησε από το έδαφος. Ο Μιχαήλ Α΄ Ραγκαβέ αναγκάστηκε να παραιτηθεί και έγινε μοναχός, καθιστώντας τον τον τρίτο Ρωμαίο Αυτοκράτορα που έπεφτε λόγω τού Κρουμ μέσα σε λίγα μόλις χρόνια.

Ο Κρουμ έφθασε σε κοντινή απόσταση από την πόλη στις 17 Ιουλίου 813 και οργανωσε μία παγανιστική τελετουργία, που περιελάμβανε θυσίες ζώων και ανθρώπων, για να αποθαρρύνει τούς πολιορκημένους, και να τούς αναγκάσει να παραδοθούν.

Αλλά ήταν μία αποτυχία, και ο Κρούμ, συνειδητοποιώντας ότι τα τείχη ήταν απόρθητα, αποφάσισε να προσφέρει ειρήνη στον νέον Αυτοκράτορα των Ρωμαίων Λέοντα Ε΄ τον Αρμένιο.

Στον Κρουμ προσφέρθηκε μία συνάντηση, αλλά αυτή ήταν παγίδα: τραυματίστηκε από τοξότες κατά την προσπάθειά του να διαφύγει. Έξαλλος, ο Κρουμ λεηλατεί την περιοχή γύρω από την Κωνσταντινούπολη, και στον δρόμο τής επιστροφής του, καταλαμβάνει την Αδριανούπολη και εκτοπίζει τούς κατοίκους της (συμπεριλαμβανομένων των γονέων τού μελλοντικού Βασιλείου Α΄) πέρα από τον Δούναβη. Παρά τον χειμώνα που πλησιάζει, ο Κρουμ εκμεταλλεύεται τον καλό καιρό για να στείλει 30.000 άνδρες στη Θράκη, έναν στρατό που κατέλαβε την Αρκαδιούπολη (Λουλύ Μπουργκάζ) και παίρνει 60.000 αιχμαλώτους. Η λεηλασία τής Θράκης πλούτισε τον Κρουμ και την αριστοκρατία του, και τούς επιέτρεψε να χρησιμοποιήσουν αρχιτεκτονικά στοιχεία από τις λεηλατημένες πόλεις, για την ανοικοδόμηση τής Πλίσκα. Οι τεχνίτες που απελάθηκαν, εργάστηκαν επίσης για την ανοικοδόμηση τής πόλης.

Ο Κρουμ πέρασε τον χειμώνα προετοιμάζοντας μία μεγάλης κλίμακας επίθεση στην Κωνσταντινούπολη, όπου κυκλοφορούσαν φήμες για τον σχηματισμό ενός μεγάλου πυροβολικού, που μεταφέρονταν σε 5.000 άμαξες. Αλλά ο Κρουμ απεβίωσε στις, και τον διαδέχθηκε ο γιος του Ομουρτάγ.

## Εξωτερικοί σύνδεσμοι
* Σύνορα της Βουλγαρίας κατά τη διάρκεια της βασιλείας του Χαν Κρούμ 
* Scriptor Incertus — Σχετικά με τον Αυτοκράτορα Νικηφόρο και πώς άφησε τα οστά του στη Βουλγαρία

Κατηγορία:Μάχες βουλγαρικού στρατού
Κατηγορία:Πολιορκίες της Κωνσταντινούπολης
Κατηγορία:Σελίδα που χρησιμοποιεί δεδομένα των Wikidata/P625
Κατηγορία:Σελίδα που χρησιμοποιεί δεδομένα των Wikidata/P582
Κατηγορία:Σελίδα που χρησιμοποιεί δεδομένα των Wikidata/P580
Πολιορκία της Κωνσταντινούπολης (821-823)

[μικρογραφία|Στρατεύματα τού [Θωμάς ο Σλάβος|Θωμά του Σλάβου επιτίθενται στην Κωνσταντινούπολη (εικόνα από τη *[[Σύνοψις Ιστοριών|Σύνοψη Ιστοριών]]* τού Σκυλίτζη).]]

Η **πολιορκία της Κωνσταντινούπολης** το 821-823 από τον στρατηγό Θωμά τον Σλάβο ήταν ένα επεισόδιο στην αντιπαλότητα μεταξύ τού Θωμά και τού νέου Αυτοκράτορα Μιχαήλ Β΄ του εξ Αμορίου.

Με την υποστήριξη τού χαλίφη Αλ-Μαμούν, ο Θωμάς ο Σλάβος εισέβαλε στην Αυτοκρατορία την άνοιξη τού 821. Μέσα σε λίγους μήνες, μόνο δύο περιοχές τής Μ. Ασίας παρέμειναν πιστές στον Μιχαήλ Β΄. Τον Δεκέμβριου τού 821 πολιόρκησε την Κωνσταντινούπολη.

Ο Θωμάς ο Σλάβος δεν μπόρεσε να παραβιάσει τα τείχη τής πόλης, και αναγκάστηκε να υποχωρήσει λόγω τού καιρού, και μίας επίθεσης τού βουλγαρικού στρατού (ο Βούλγαρος χαν Ομουρτάγ είχε συνάψει τριακονταετή ειρήνη με τη Ρωμαϊκή Αυτοκρατορία το 815).

Έχασε την τελική αναμέτρηση εναντίον τού Μιχαήλ Β΄ στο τελευταίο του οχυρό, την Αδριανούπολη.

Ο Θωμάς ο Σλάβος πέθανε βασανισμένος τον Οκτώβριο τού 823.

## Σημειώσεις και αναφορές

Κατηγορία:Μάχες βουλγαρικού στρατού
Κατηγορία:Πολιορκίες της Κωνσταντινούπολης
Θεόκτιστος (μάγιστρος)

[μικρογραφία|300εσ|Σόλιδος που κόπηκε στην Κωνσταντινούπολη, 4,43 γραμ. Εμπρός όψη: προτομή του Νικηφόρου Α΄ (802-811) με γένιο, κρατά σταυρό και ακακία, επιγρ.: ΝΙCIFOROS BASILE[YC]. Πίσω όψη: ο γιος του Σταυράκιος αγένειος, κρατά σφαίρα σταυροφόρο και ακακία, επιγρ.: STAVRAKI[O]S DESPO[]IC. Και οι δύο φέρουν στέμμα και χλαμύδα.](https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Solidus-Nicephorus_I_and_Staraucius-sb1604.jpg)

Ο **Θεόκτιστος** (άκμασε 802-821) ήταν ανώτερος Ρωμαίος αξιωματούχος, που έπαιξε σημαντικό ρόλο υπό τη δυναστεία τού Νικηφόρου (802–813).

Ο Θεόκτιστος αναφέρεται για πρώτη φορά το 802, όταν κατείχε τον βαθμό τού *[[Πατρίκιοι|πατρικίου]]* και τη θέση τού *[[Κυαίστωρ του ιερού παλατίου|κυαίστορα]]*. Από αυτή τη θέση υποστήριξε την εκθρόνιση τής αυτοκράτειρας Ειρήνης τής Αθηναίας (βασ. 797–802) και την αντικατάστασή της από τον Νικηφόρο Α΄ λογοθέτη (βασ. 802–811).  Παρέμεινε ενεργός στη διοίκηση τού Νικηφόρου Α΄, και μέχρι το τέλος τού Αυτοκράτορα στη Μάχη τής Πλίσκας το 811 είχε προαχθεί στον βαθμό τού *[[Μάγιστρος|μαγίστρου]]*. Ήταν μεταξύ εκείνων που συμφώνησαν με την άνοδο τού γιου τού Νικηφόρου Α΄, Σταυρακίου, στον αυτοκρατορικό θρόνο. Ο Σταυράκιος, ωστόσο, είχε τραυματιστεί σοβαρά στη μάχη, και ο Θεόκτιστος μαζί με τον δομέστικο των Σχολών Στέφανο και τον Πατριάρχη Νικηφόρο Α΄ τής Κωνσταντινούπολης, επέβαλε την αντικατάστασή του από τον κουνιάδο του, τον *[[Κουροπαλάτης|κουροπαλάτη]]* Μιχαήλ Α΄ Ραγκαβέ (βασ. 811–813), αν και, αν πιστέψουμε την αφήγηση τού Θεοφάνη τού Ομολογητή, μία ομολογουμένως εχθρική πηγή, η απόφαση επηρεάστηκε επίσης από τον προσβλητικό τρόπο, με τον οποίο ο Σταυράκιος φέρθηκε στους ανώτερους αξιωματούχους, συμπεριλαμβανομένου τού Θεόκτιστου.  Καθ' όλη τη σύντομη βασιλεία του, ο Μιχαήλ Α΄ εξαρτιόταν πλήρως από τούς ανώτερους αξιωματούχους, που τον είχαν ανεβάσει στο θρόνο. Το 813 ο Θεόκτιστος ήταν μέλος τής ομάδας αξιωματούχων, που υποστήριξε με έπεισε για έναν πόλεμο με τη Βουλγαρία. Ο Θεόκτιστος συνόδευσε τον στρατό, αλλά η εκστρατεία κατέληξε σε μία βαριά ήττα στη Μάχη τής Βερσινικίας. Με μερικούς άλλους αξιωματούχους, ο Θεόκτιστος κατάφερε να ξεφύγει από την καταστροφή. 

Λίγο καιρό αργότερα, αποσύρθηκε σε ένα μοναστήρι υπό τον περίφημο Θεόδωρο Στουδίτη, με τον οποίο είχε αλληλογραφήσει. Η αποχώρησή του πιθανώς σχετιζόταν με την παραίτηση τού Μιχαήλ Α΄, και την άνοδο στον θρόνο τού Λέοντα Ε΄ τού Αρμένιου (βασ. 813–820). Ο Θεόκτιστος εξακολουθεί να καταγράφεται ως εν ζωή στο μοναστήρι το 821. 

## Αναφορές

## Πηγές
* 

Κατηγορία:Μάγιστροι
Κατηγορία:Βυζαντινοί των Βυζαντινοβουλγαρικών Πολέμων
Κατηγορία:Πατρίκιοι
Κατηγορία:Βυζαντινοί αξιωματούχοι
Μίλαν Σάβιτς (ποδοσφαιριστής)

**Μίλαν Σάβιτς** (19 Μαΐου 2000) είναι Σέρβος και Βόσνιος-Ερζεγοβίνιος επαγγελματίας ποδοσφαιριστής που αγωνίζεται στη θέση του εξτρέμ.

Ο Σάβιτς ξεκίνησε την επαγγελματική του καριέρα στην Τσουκαρίτσκι.

## Καριέρα

### Πρώιμη καριέρα
Ο Σάβιτς ξεκίνησε την καριέρα του στον σύλλογο της γενέτειράς του, τη Ράντνικ Μπιέλινα, πριν ενταχθεί το 2014 στις ακαδημίες του σερβικού συλλόγου Ερυθρός Αστέρας Βελιγραδίου.

Το 2018 μετακινήθηκε στην ομάδα νέων του βελγικού συλλόγου Μέχελεν. Τον Ιανουάριο του 2020 υπέγραψε συμβόλαιο με την Τσουκαρίτσκι.

Πραγματοποίησε το επαγγελματικό του ντεμπούτο απέναντι στην Ιντζίγια στις 6 Ιουνίου, σε ηλικία 20 ετών, ενώ στις 11 Σεπτεμβρίου σημείωσε το πρώτο του επαγγελματικό γκολ. Το 2025 υπέγραψε συμβόλαιο με την FK Σλόγκα.

## Διεθνής καριέρα
Ο Σάβιτς έχει εκπροσωπήσει τη Βοσνία και Ερζεγοβίνη σε όλα τα επίπεδα νέων.
## Παραπομπές


Κατηγορία:Σέρβοι ποδοσφαιριστές
Κατηγορία:Σελίδες με πηγές CS1 στα Σερβικά (sr)
Κατηγορία:Σερβοβόσνιοι
Κατηγορία:Ποδοσφαιριστές ΦΚ Τσουκαρίτσκι
Κατηγορία:Ποδοσφαιριστές Πρώτης Κατηγορίας Σερβίας
Κατηγορία:Ποδοσφαιριστές Σουπερλίγκα Σερβίας
Κατηγορία:Σελίδες με μη επιθεωρημένες μεταφράσεις
Αναστασία του Μονφόρ

Η **Αναστασία ντε Μονφόρ**, κόμισσα τής Νόλα (γενν. ), ήταν ευγενής και πλούσια κληρονόμος. Ήταν η μεγαλύτερη κόρη τού Γκυ του Μονφόρ, κόμη τής Νόλα και τής Μαργαρίτας Αλντομπραντέσκι. Κατείχε τον τίτλο suo jure τής κ**όμισσας τής [[Νώλα|Νόλα]]** μετά το τέλος τού πατέρα της το 1291. Κατείχε επίσης τούς τίτλους *suo jure* κυρία τού Σαγύ (**[[Σιγί-Μαζαρέν|Chailly)]]** και *suo jure* κυρία τού Λονζυμώ (**[[Λονζυμώ|Longjumeau]])**. Ήταν σύζυγος τού Ρομάνο Ορσίνι, συγκλητικού τής Ρώμης .

## Οικογένεια
Η Αναστασία γεννήθηκε στην Ιταλία π. το 1274, ως η μεγαλύτερη κόρη τού Γκυ τού Μονφόρ, κόμη τής Νόλα, και τής Μαργαρίτας Αλντομπραντέσκι, κόμισσας τής Σοβάνα και τού Πιτιλιάνο. 

Ο πατέρας τής Αναστασίας, Γκυ, έφυγε από την Αγγλία το 1266, όταν διέφυγε από τη φυλακή, φθάνοντας τελικά στην Ιταλία. Εισήλθε στην υπηρεσία τού Καρόλου τού Ανζού, ο οποίος τον έκανε κόμη τής Νόλα και γενικό βικάριο τής Τοσκάνης. Στις 10 Αυγούστου 1270 ο Γκυ νυμφεύτηκε τη Μαργαρίτα Αλντομπραντέσκι στο Βιτέρμπο.  Το 1271 ο πατέρας της αφορίστηκε για τη δολοφονία τού εξαδέλφου του Ερρίκου τού Αλμαίν μέσα στην εκκλησία τού Σαν Σιλβέστρο. Αργότερα συνελήφθη από τούς Αραγωνέζους και απεβίωσε σε φυλακή τής Σικελίας το 1291.

Μετά το τέλος του, η Αναστασία έγινε η κόμισσα *suo jure* τής Nόλα.  Σε μία προσπάθεια να διατηρήσει τα εδάφη της, η μητέρα τής Αναστασίας παντρεύτηκε άλλες τέσσερις φορές μετά το τέλος τού Γκυ. Οι τέσσερις πρόσθετοι σύζυγοί της ήταν: ο Ορσέλο Ορσίνι, ο Λοφρέδο Καετάνι, ο εξάδελφός της Γκουίντο Αλντομπραντέσκι ντι Σάντα Φιόρα, και ο Νέλο ντε Παννοκιέσκι.

## Οικογένεια
Στις 8 Ιουνίου 1293 η Αναστασία παντρεύτηκε τον Ρομάνο Ορσίνι (1268–1327), συγκλητικό τής Ρώμης και γιο τού Τζεντίλε Β΄ Ορσίνι συγκλητικού τής Ρώμης, και τής Κλαρίτσια ντε Ρούφφο.  Ο γάμος είχε κανονιστεί από τον καρδινάλιο Ναπολέοντα Ορσίνι, ο οποίος ήταν ο κηδεμόνας τής μητέρας της. Η Αναστασία, όντας η μεγαλύτερη κόρη και κληρονόμος τής Μαργαρίτας, τελικά έφερε τις πλούσιες κληρονομιές των Αλντομπραντέσκι και Σοβάνα στην οικογένεια Ορσίνι.

Μαζί ο Ρομάνο και η Αναστασία είχαν:
* Ρομπέρτο Ορσίνι, κόμης τής Nόλα (1295 - 15 Ιανουαρίου 1345), νυμφεύτηκε τη Σιβίλλα ντε Μπάλτσο ντε Μπω (1296 - 1375) , κόρη τού Ούγου ντελ Μπάλτσο, κόμη τού Σολέτo και τού σενεσάλη τής Νάπολης και τής Τζακόπα ντελα Μάρρα.
* Γκουίντο Ορσίνι, 1ος κόμης τού Πιτιλιάνο (απεβ. μετά το 1348),  παντρεύτηκε την Αγκοστίνα ντελα Γκεραρντέσκα, με την οποία απέκτησε παιδιά.
* Τζιοβάνα Ορσίνι, παντρεύτηκε το 1334 τον Νικολό Καετάνι, με τον οποίο απέκτησε παιδιά.

Η Αναστασία απεβίωσε σε άγνωστη ημερομηνία, η οποία συνέβη λίγο πριν από το τέλος τού μεγαλύτερου γιου της, Ρομπέρτο, στις 15 Ιανουαρίου 1345, καθώς την είχε διαδεχθεί ως κόμης τής Νόλα. Ο σύζυγός της Ρομάνο απεβίωσε το 1327.

## Αναφορές

## Πηγές
* 
* 
* 

Κατηγορία:Κόμισσες της Ιταλίας
Επίσκοπος Ματζούγκα και Βορείου Μαδαγασκάρης Νήφων

Ο **Επίσκοπος Νήφων** (κατά κόσμον *Νικόλαος Δασκαλάκης*, Γεράνι Χανίων, 29 Αυγούστου 1970) είναι Έλληνας θεολόγος, πρώην αστυνομικός, πρώην αυτοδιοικητικός και ιεράρχης του Πατριαρχείου Αλεξανδρείας, ο οποίος διατελεί επίσκοπος της νεοσυσταθείσας Επισκοπής Ματζούγκα και Βορείου Μαδαγασκάρης από το 2025.

## Βιογραφικά στοιχεία
Ο κατά κόσμον Νικόλαος Δασκαλάκης γεννήθηκε στο Γεράνι του Δήμου Πλατανιά του Νομού Χανίων Κρήτης.

Είναι διδάκτωρ Θεολογίας και κάτοχος μεταπτυχιακού τίτλου θεολογικών σπουδών του Τμήματος Θεολογικών Σπουδών του Πανεπιστημίου Πάφου, καθώς και πτυχιούχος της Σχολής Ανθρωπιστικών Σπουδών του Ελληνικού Ανοικτού Πανεπιστημίου, με κατεύθυνση τον Ελληνικό Πολιτισμό.

Υπηρέτησε ως αξιωματικός της Ελληνικής Αστυνομίας, ενώ διετέλεσε και αντιδήμαρχος του καποδιστριακού Δήμου Πλατανιά του Νομού Χανίων.

Εκάρη μεγαλόσχημος μοναχός τον Σεπτέμβριο του 2015 και ενεγράφη στο μοναχολόγιο της Ιεράς Μονής Αγίου Δημητρίου Βαλέτσικο Τσαριτσάνης της Ιεράς Μητροπόλεως Ελασσώνος. Χειροτονήθηκε διάκονος στις 5 Φεβρουαρίου 2016 και πρεσβύτερος την επομένη από τον Μητροπολίτη Νειλουπόλεως Γεννάδιο, και έλαβε αυθημερόν τα οφφίκια του αρχιμανδρίτη και του πνευματικού.

Στις 7 Οκτωβρίου 2025, εξελέγη από την Ιερά Σύνοδο του Πατριαρχείου Αλεξανδρείας πρώτος επίσκοπος της νεοσύστατης Ιεράς Επισκοπής Ματζούγκα και Βορείου Μαδαγασκάρης. Η επισκοπική χειροτονία του πραγματοποιήθηκε στις 5 Δεκεμβρίου του ιδίου έτους από την Πατριάρχη Αλεξανδρείας και πάσης Αφρικής Θεόδωρο Β΄, στην Ιερά Πατριαρχική Μονή του Αγίου Σάββα του Ηγιασμένου Αλεξανδρείας.

Για την πνευματική του προσφορά του έχει απονεμηθεί ο Τίμιος Σταυρός του Αποστόλου και Ευαγγελιστού Μάρκου στις 20 Αυγούστου 2023 από την Πατριάρχη Θεόδωρο.

## Παραπομπές


## Εξωτερικοί σύνδεσμοι
* Ιστοσελίδα Ιεράς Επισκοπής Ματζούγκα και Βορείου Μαδαγασκάρης
* Ιστοσελίδα Θεοφιλέστατου Επισκόπου Ματζούγκα και Βορείου Μαδαγασκάρης
* Facebook  Θεοφιλέστατου Επισκόπου Ματζούγκα και Βορείου Μαδαγασκάρης

Ματζουγκα
Παναγία του Ζωδιακού

thumb|250px|«Η Παναγία του Ζωδιακού» (περ. 1459-1463) του Κοσμέ Τούρα
**«Η Παναγία του Ζωδιακού»** () είναι ζωγραφικός πίνακας της Παναγίας Βρεφοκρατούσας με την τεχνοτροπία της τέμπερας, που ζωγράφισε ο Κοσμέ Τούρα μεταξύ του 1459 και του 1463. Το έργο πήρε την ονομασία του από το μερικώς απωλεσθέν χρυσό περίγραμμα του ζωδιακού κύκλου πίσω από την Παναγία, που συμβολίζει τον ρόλο του Χριστού ως «χρονοκράτορος» (*chronocrator*), δηλαδή κυρίαρχου του συμπαντικού χρόνου. Σήμερα το έργο βρίσκεται στην Πινακοθήκη της Ακαδημίας, στη Βενετία.

«Η Παναγία του Ζωδιακού» ανήκε κάποτε στην οικογένεια Μπερτόλντι. Πιθανώς είχε παραγγελθεί για το ιστορικό παρεκκλήσιο του Αγίου Νικολάου (σήμερα ερειπωμένο), που για πολλά χρόνια ήταν ιδιωτικός ναός των Μπερτόλντι. Στη βάση της εικόνας υπάρχει η επιγραφή «SVIGLIA EL TUO FIGLIO DOLCE MADRE PIA / PER FAR INFIN FELICE L'ALMA MIA». Επάνω από τον πίνακα υπάρχει τμήμα ημικυκλίου (*lunette*) με αγγέλους που κρατούν το Χριστόγραμμα (IHS), ένα σύμβολο που προήγαγε ο Μπερναρντίνο της Σιένα.

## Παραπομπές


Ζωδιακου